Keskustelu:Aelin Galathynius

message: Kirjasarjan päähenkilö. Artikkeli on silti pelkkää henkilön kuvailua, eivätkä esimerkiksi eri kirjojen väliset tapahtumat käy ilmi. Voisiko käsitellä kuitenkin kirjasarjan artikkelissa? --Sakramentti-Jaakko (keskustelu) 16. toukokuuta 2022 kello 00.55 (EEST)
replies: text: Tarvitaanko kuvitteellisista hahmoista wikipedia-artikkelia ja jos tarvitaan milloin? Ehkä voisi aloittaa sillä, että Throne of Glass -kirjasarjan esittelevän wikipedia-artikkelin yhteyteen kokoaisi taulukon ulkoisten lähteiden (kirja itsessään lienee ensilähde) keskeisimpinä mainitsemista henkilöhahmosta, sukupuolineen, ominaisuuksineen, missä teoksissa esiintyvät jne. Tietojen tulee käytäntöjen mukaan olla tarkistettavissa. Jos kyseessä tosiaan on mm. The New York Times -lehden kirjalistan menestysteoksia, näistä kirjoista löytynee kosolti kirja-arvosteluja? Ja jos vahvat naishahmot ovat saaneet kehuja, olisi tervetullutta, että näiden hahmojen artikkeleita laadukkailla lähteillä lähteistettäisiin. Hahmojen ominaisuuksien, kykyjen yms väitteille tarvitaan wikipedian käytäntöjen mukaan siis ulkopuoliset lähteet; yleisesti aiheiden wikimerkittävyys olisi samalla käytävä lähteistä ilmi (mikä viitteistys kannattaa tehdä esimerkiksi koontitaulukkoon ennen kuin erillisartikkeleita henkilöhahmoista ryhdytään kirjoittamaan). Kertomakirjallisuuden tekstin ohella tulisi kai olla kirja-arvosteluja, kirjallisuustutkimuksen artikkeleita tms. aiheesta? Ei omaa tutkimusta, lähteetöntä kuvailua eikä kirjamainoksia. Jos ja ilmeisesti kun kesksisimpien henkilöhahmojen lähteistyksen myötä jollekin fiktiiviselle hahmolle ilmenee wikimerkittävyys, niin voisi kai sitten jonkun näistä henkilöhahmoistakin punalinkittää ja / tai artikkelin lähteistetyn osan säilyttää. Mutta hahmojakin koskeva tekstisisällön tulee olla lähteistettyä, mikä nyt ei ole mitenkään selvää.--Paju (keskustelu) 16. toukokuuta 2022 kello 01.38 (EEST) + 01:49 (EEST)
replies: text: :: Mieluummin esimerkiksi viiden lauseen hyvin tiivis, hyvillä viitteillä lähteistetty ja wikimerkittävyyden osoittava kuvaus kuvitteellisesta henkilöhahmosta, kuin pitkä lähteetön kuvaileva teksti.--Paju (keskustelu) 16. toukokuuta 2022 kello 02.43 (EEST)
replies: text: :: On mielestäni huomionarvoista, ettei enwikissä ole kirjoitettu erillisartikkeleita kirjasarjan henkilöhahmoista. Joukko hahmoja mainitaan kirjasarjan artikkelin tekstisouudessa, mutta tältäkin osuudelta uupuvat lähdeviitteet ja osiossa on korjauspyyntö sen kehittämiseksi.--Paju (keskustelu) 16. toukokuuta 2022 kello 02.43 (EEST)

text: : Nimeä Aelin Galathynius ei löydy ainakaan toistaiseksi Wikidatasta. Jos hahmolla on alkuperäisjulkaisussa joku muu nimi, sen voisi mainita. Mikäli sellainen löytyy lähteistettyine tietoineen wikidatasta, ja hahmosta olisi edes lyhyt artikkeli esim. englanninkielisessä wikipediassa, tämä voisi helpottaa tarkistettavuutta. Toisaalta jos ulkopuolisten lähdeviitteidenkin perusteella kirjasarjan henkilöhahmoa voi pitää tietosanakirjan kannalta riittävän (wiki)merkittävänä aiheena, uuden wikidatanimikkeen luominen on aika helppoa. --Paju (keskustelu) 16. toukokuuta 2022 kello 02.12 (EEST)
replies: text: ::Kysymykset ovat sinällään hyviä ja toki pohdin niitä tehdessäni näitä kyseenalaistuksia. Suuntaviivojen mukaanhan "merkittävien televisiosarjojen keskeisimmät hahmot voivat olla merkittäviä" ja "kuuluisien kirjojen päähenkilöt ovat yleensä merkittäviä". Tämä jättää kuitenkin kosolti tulkinnanvaraa; mitä ovat nämä "merkittävät televisiosarjat" ja "kuuluisat kirjat"? Bella Swan, Rodion Raskolnikov ja Vilho Koskela kuuluvat epäilemättä tietosanakirjaan, mutta miten on Suomessa verrattain tuntemattoman nuorten fantasiakirjan henkilöhahmojen laita? Ovatko näiden teosten päähenkilöt (joihin esimerkiksi Aelin Galathynius ilmeisestikin kuuluu) riittävän merkittäviä henkilöhahmoja? Vaikka artikkelin nykytilan ei pitäisi periaatteessa vaikuttaa merkittävyyteen, tällaisen tekstin merkittävyyden arvioiminen ilman ulkoisia lähteitä on jokseenkin mahdotonta. Nythän artikkeli on pelkkää lähteetöntä kuvausta ja kuvailua, jolle oikeampi paikka olisi aiheeseen liittyvässä faniwikissä. Lyhyen etsinnän perusteella kirjasarjan ulkopuolisia lähteitä on verrattain niukasti. Siksi en näe (tämänkään) hahmoartikkelin säilyttämistä tarpeellisena. --Sakramentti-Jaakko (keskustelu) 16. toukokuuta 2022 kello 02.27 (EEST)

text: :: Olen paljolti samoilla linjoilla. 12 miljoonaa myynyt, 37 kielelle käännetty kirjasarja on kyllä ilmeisesti melkoisen merkittävä fantasiakirjaksikin. Lähtisin silti siitä, että wikimerkittävyys tulisi olla henkilöhahmoillakin. Gummeruksen sivulla henkilöhahmo mainitaan, muttei montaa ominaisuutta. Pitäisi kaivaa noita lähdeteossarjan kirja-arvosteluja; jonkin palkinnon yhteydessä - monet ovat toisin kirjakauppojen myydyimpien kirjojen palkintoja - voisi muutamasta päähenkilöstä löytyä riittävästi wikimerkittävyyteen. Tässä maailmantilanteessa en tuohon ryhdy. Oma fokukseni on ollut tammi-helmikuun vaihteesta Ukrainan paikkakuntien/opinahjojen/lähteistyksen ja sittemmin myös röyhkeitä uhkauksia esittäneen, ilmastonmuutosajan kansainvälisen vallanvälineitä resurssivarkaus- ja valtausyrityksillään (ihmiset ja kaupungit eivät ole näitä avainresursseja; mutta viljava maa, mineraalivarat, kasteluvesi ja sähköntuotannon ja mineraalivaroja jalostavan teollisuuden laitokset ovat) tavoittelevan "venäjän" sotilastukikohtien/joidenkin sotavempainten dokumentaation kehittämisessä. "venäjän" (ukrainalaiseen tapaan kirjoitetaan pienellä!), koska tuo toimija röyhkeänä varkaana väittää muiden omaa omakseen, ei noudata sopimuksiaan ja dissaa Ukrainaa ja muitakin suvereeneja valtioita. --Paju (keskustelu) 16. toukokuuta 2022 kello 03.03 (EEST)
Artikkeli on tärkeä ja käsittelee kuuluisaa henkilöhahmoa. Samalla tavalla kuin artikkeli Elena Gilbert Averybriwnnnm (keskustelu) 17. toukokuuta 2022 kello 08.27 (EEST)

text: Elena Gilbert on toisesta sarjasta ja on muutenkin selvästi paljon merkittävämpi hahmo, koska hänestä on artikkeli yhteensä 13 Wikipediassa ja tästä hahmosta ei ilmeisesti ole artikkelia missään muussa Wikipediassa. Luurankosoturi(…∴… • ­­­­­­­­-=≡ • ~≈) 17. toukokuuta 2022 kello 13.49 (EEST)

text: Meillähän on täällä erinomainen aiheeseen liittyvä opas. Kuten sen kiteytyksessä on todettu, fiktiivistä aihetta käsittelevän artikkelin tulisi olla kirjoitettu todellisen maailman eikä fiktion (tässä tapauksessa Throne of Glass -sarjan) näkökulmasta. Tarvittaisiin myös hahmoa käsitteleviä toissijaisia lähteitä. --Sakramentti-Jaakko (keskustelu) 17. toukokuuta 2022 kello 19.25 (EEST)
Karsittava rankalla kädellä. Teksti on huonoa suomea, ja lisäksi se on kirjoittajan omia käsityksiä asioista. Jos mikä on kirjasta, sille pitää antaa sivunumero. En kyllä usko että kirjan kohderyhmä jaksaa tällaista lukea. Tiivis lähteistetty analyysi on se mitä tarvitaan. --Abc10 (keskustelu) 18. toukokuuta 2022 kello 15.52 (EEST)
thread_title:  Merkittävyys